
Descrierea sumară a investiției

Prin investitia „REABILITAREA ENERGETICĂ A MUZEULUI ORASULUI DETA, STR. MIHAI VITEAZU NR. 2”  se urmareste realizarea unor lucrari de interventie care au drept scop cresterea performantei energetice a cladirii, respectiv reducerea consumurilor energetice pentru incalzire, in conditiile asigurarii si mentinerii climatului termic interior, precum si ameliorarea aspectului urbanistic al localitatii. 

Imobilul situat in orasul Deta, jud. Timis, str. Mihai Viteazu, nr. 2, este construit in anul 1910 si are ca destinatie serviciul public de muzeu al orasului

Din punct de vedere energetic, clădirea în starea actuală este mult sub prevederile normelor actuale de confort şi consum energetic, lucru evidenţiat şi prin nota energetică de CPE EXISTENT prezentată în certificatul de performanță energetică a clădirii.

Cladirile proiectate înainte de anul 2000 înregistrează cele mai importante pierderi de energie prin pereţii exteriori, ferestre şi terasă. Aceste pierderi de energie determină costuri foarte ridicate cu încălzirea spatiilor pe perioada de iarnă. Totodată, cladirile proiectate înainte de 2000 prezintă adesea elemente de construcţii ale faţadelor degradate/deteriorate, cu potenţial risc de prăbuşire, dar şi componente - pereţi exteriori şi tâmplărie exterioară -neperformante din punct de vedere energetic. 

Directiva 2006/32/CE a Parlamentului European şi a Consiliului din 5 aprilie 2006 privind eficienţa energetică la utilizatorii finali şi serviciile energetice şi de abrogare a Directivei 93/76/CEE a Consiliului prevede, printre altele, ca statele membre să ia toate măsurile pentru îmbunătăţirea eficienţei energetice la utilizatorii finali şi stabilirea unei ţinte naţionale de minimum 9% privind economiile de energie pentru al 9-lea an de aplicare a directivei.  

Proeictul  se inscrie in seria initiativelor UAT Orasul Deta de imbunatatire a calitatii vietii urbane prin aplicarea unor masuri de crestere a eficientei energetice atat la nivelul cladirilor rezidentiale cat si a celor publice.
Proiectul este propus in contextul preocuparilor de crestere a eficientei energetice si reducere a consumului de energie primara si emisii de CO2, atat la nivel national cat si european. 

Cladirile nerezidentiale reprezinta 18% din suprafata totala construita si aproximativ 5% din totalul fondului imobiliar, in care sunt incluse majoritatea cladirilor publice. Spatiile ocupate de administratia publica, cladirile educationale si cele sociale determina impreuna aproximativ 75% din consumul nerezidential de energie, fiecare reprezentand 20-25% din total. Astfel, conform datelor INCD URBANINCERC/ Strategia pentru mobilizarea investiţiilor în renovarea fondului de clădiri rezidenţiale şi comerciale, atât publice cât şi private, existente la nivel naţional, distributia consumului final de energie in functie de tipul de cladire nerezidentiala (masurat in thou toe) este urmatorul: 26% educatie, 24% administratie publica, 21% comert, 14% sanatate, 8% turism, 7% servicii postale.

Strategia Nationala pentru Dezvoltare Durabila a Romaniei Orizonturi 2013-2020-2030 - sustine reducerea anuala a consumurilor specifice de materiale si energie in sectoarele energetic si rezidential, care sa genereze in final crestere economica fara consumuri suplimentare de resurse materiale si energetice. Proiectul propus raspunde acestei strategii atat prin reducerea consumului anual specific de energie pentru incalzirea spatiilor cat si prin scaderea anuala estimata a gazelor cu efect de sera, datorate reabilitarii termice a cladirii vizate, cat si prin cresterea confortului utilizatorilor.

Strategia Nationala a Romaniei privind Schimbarile Climatice 2013 – 2020 - Imbunatatirea eficientei energetice sustine de asemenea necesitatea imbunatatirii performantei termice a cladirilor. Sunt avute in vedere lucrari de reabilitare (reabilitarea termica a anvelopei a cladirilor si a instalatiilor aferente) care pot conduce la economie de energie in cladiri, in conditiile realizarii si mentinerii conditiilor de confort interior si de eficienta economica.

Asadar proiectul se inscrie in prioritatile locale, regionale si nationale cu privire la cresterea eficientei energetice a cladirilor publice.

